projecte-aina/catalan_government_crawling huggingface dataset:
Aquesta convocatòria té com objectiu estimular la recerca i l'experimentació en el desenvolupament i ús de les Tecnologies de Registre Distribuït (DLT en anglès) per al bé públic i social.
S'espera que les DLT tinguin un profund impacte econòmic, tecnològic, mediambiental, legal i social.
Els DLT són bases de dades que, amb existència en diferents localitzacions, aprofiten la descentralització per eliminar la necessitat d'una autoritat central o intermediària que processi, validi o autentifiqui transaccions.
Aquestes tecnologies permetrien a diferents parts en localitzacions geogràfiques distants o que no gaudeixen de confiança mútua, gravar, verificar i compartir actius digitals o digitalitzats entre amb un nombre reduït o nul d'intermediaris.
La més coneguda d'aquestes tecnologies és el blockchain.
Tots els fitxers del registre donen indicació de l'hora i una signatura criptogràfica única.
Tots els participants del registre distribuït poden veure tots els registres en qüestió.
La tecnologia proporciona un historial verificable i auditable de tota la informació emmagatzemada en aquest conjunt de dades.
Hi ha un creixent interès per part de diferents actors com empreses, governs i organitzacions internacional en la reflexió i experimentació amb DLT.
Aquesta convocatòria busca finançar un consorci que proporcioni suport a la Comissió en la creació d'un ecosistema europeu d'entitats que treballin amb DLT per al bé públic i social, promocionat per Parlament Europeu.
El consorci beneficiari participarà en el co-disseny d'un Accelerator Structure, el llançament de l'estratègia, així com el programa intensiu pels projectes seleccionats.
Haurà d'establir i facilitar contactes i partenariats entre els innovadors en matèria DLT i altres actors col·lectius governamentals, així com organitzacions de la societat civil.
La Direcció General d'Agricultura i Desenvolupament Rural (DG AGRI) de la Comissió Europea té la voluntat de crear un grup d'experts informal, el Consell Econòmic de l'Observatori Europeu del Mercat del Vi, les tasques del qual seran:
Els membres han de ser organitzacions que operin a la Unió Europea almenys en un dels passos de les cadenes de subministrament del vi.
El grup estarà format per un màxim de 20 participants designats per les organitzacions membres, amb un alt nivell de coneixement demostrat en la dinàmica del mercat del vi.
El grup complementarà el Grup de Diàleg Civil sobre el Vi ( Civil Dialogue Group on Wine ) existent, que és un fòrum de discussió política entre la Comissió i els grups d'interès.
La DG AGRI tindrà en compte els següents criteris en l'avaluació d'aplicacions:
La Direcció General d'Agricultura i Desenvolupament (DG AGRI), a través del l'òrgan informal de nova creació amb el nom de Consell Econòmic de l'Observatori Europeu de Fruites i Hortalisses, un grup d'experts en tomàquets, fruits cítrics, fruites d'os i fruits de llavor petita, obre la convocatòria d'experts en aquesta matèria.
Aquest grup complementarà el grup de diàleg civil existent sobre horticultura, olives i licors.
Un fòrum de discussió política entre la Comissió i els grups d'interès.
Els membres d'aquest consell seran organitzacions que operin dintre de la Unió Europea en alguns dels punts de la cadena de subministrament de tomàquets, fruits cítrics, fruites d'os i fruits de llavor petita, que posteriorment es dividiran en 4 subgrups.
M-ERA.NET és una xarxa finançada per la UE (mitjançant el programa de recerca Horizon 2020) que ha estat creada per donar suport i augmentar la coordinació de programes de recerca europeus i finançament relacionats amb la ciència i enginyeria de materials.
M-ERA.NET permetrà la col·laboració entre els principals socis d'investigació acadèmica i industrial de països i regions europees i no europees i facilitarà l'accés a nous mercats inaccessibles anteriorment.
Aquesta convocatòria finançarà projectes innovadors enfocats a:
Els sol·licitants han de contactar les agència finançadores dels seus respectius països.
Els consorcis han de tenir com a mínim 3 socis de 2 països participants diferents.
La Comissió Europea dóna suport a innovadors audaços al capdavant de les tecnologies futures i emergents, i com a part del Enhanced EIC Pilot, posa en marxa un nou conjunt de convocatòries temàtiques EIC Pathfinder per a projectes de recerca i innovació d'avantguarda.
L'objectiu és explorar i consolidar una nova direcció tecnològica per situar-la fermament al mapa com a paradigma viable per a tecnologies futures.
S'espera, també, estimular l'aparició d'un ecosistema europeu d'innovació al voltant d'un nou paradigma tecnològic, més enllà del món de la recerca.
Les dos convocatòries obertes actualment són:
Convocatòria I: FETPROACT-EIC-05-2019
Es busquen propostes per a projectes d'innovació i investigació d'alt risc que tinguin l'objectiu de demostrar un nou paradigma tecnològic en l'àmbit d'un dels següents subtemes:
Convocatòria II: FETPROACT-EIC-06-2019
Aquesta convocatòria té per objectiu convertir els resultats prometedors dels projectes finançats amb FET en innovacions tecnològiques o socials.
Atès que la mentalitat dels investigadors és identificar més oportunitats per a la investigació, els resultats prometedors de de la recerca que podrien ser la base per a la innovació continuen sent inexplotats.
Així, l'objectiu és crear un terreny fèrtil perquè aquests resultats puguin madurar i on les oportunitats d'explotació i inversió puguin començar a ser discutides i incorporades al mercat.
Tot i que es reconeix que això encara pot portar a terme més investigacions i desenvolupaments, és crucial complementar l'excel·lència en recerca amb un enfocament primerenc en l'ambició empresarial i el compromís.
Les propostes han de ser en tecnologia d'una de les àrees següents:
El Enhanced EIC Pilot dóna suport a investigadors que desenvolupen innovacions d'alt risc, amb un potencial per crear nous mercats i impulsar llocs de treball, creixement i prosperitat a Europa.
El Enhanced EIC Pilot inclou també altres convocatòries i accions, com ara Fast Track to Innovation (FTI) i els premis Horizon.
El programa de treball del pilot EIC s'engloba en el marc de treball del programa Horizon 2020, i té com a objectiu facilitar aquesta transició cap a una EIC de ple dret.
Amb Missions de Soft-Landing, startups i scaleups tenen l'oportunitat de fer una immersió d'una setmana en un ecosistema i mercat estranger per a fer créixer el seu negoci a nivell internacional.
Les startups podran estendre la seva estada fins a un mes i beneficiar-se del suport per aconseguir una bon entrada al nou mercat.
Berlín, París, Vilnius, Zoetermeer i Boston són les destinacions europees de les properes missions de soft-landing.
Mitjançant aquesta iniciativa, les startups podran accedir i connectar-se a la xarxa i ecosistema de la destinació estrangera on es vulgui expandir, per tal de conèixer les condicions d'establiment, incentius, impostos i legislació.
El programa també permetrà rebre suport pràctic dels mentors locals i participar en esdeveniments i conferències locals.
L'any passat, més de 200 startups i ecosystem-builders van descobrir un nou mercat amb múltiples connexions noves, i 1 de cada 2 startups es van expandir internacionalment o van ajustar les seves estratègies d'escala.
Aquesta convocatòria té dos tòpics, dirigits als dos actors diferents:
Start-up europea: El soft-landing dóna suport en el descobriment de nous ecosistemes i mercats, les seves particularitats i el suport empresarial a través de la immersió d'una setmana en un ecosistema de destinació, extensible fins a un mes.
Ecosystem-builder: (mentor, representant incubadora/accelerador, o inversor) soft-landing ofereix l'oportunitat de fer una immersió intensiva de 3-5 dies en un altre ecosistema, per explorar-lo i reunir-vos amb altres líders clau, establint connexions duradores.
Per aplicar cal anar al lloc web i triar una destinació desitjada.
Les iniciatives que podran participar seran escollides d'entre tots els inscrits.
La data límit depèn de la destinació, amb les primeres convocatòries tancant a l'abril-maig.
La participació al programa és gratuïta gràcies al programa Startup Europe.
A més, les startups que s'incorporin a les Missions de Soft-Landing tindran dret a reemborsar fins a 400 euros de les despeses de viatge i allotjament.
El projecte està finançat amb fons del programa de recerca i innovació Horizon 2020.
Per construir el sector financer europeu emergent de les empreses socials i facilitar l'accés als instruments financers d'EaSI, la Comissió Europea amplia l'abast per a la prestació d'assistència tècnica del programa Emprenedoria i Ocupació, que anteriorment es va centrar només en proveïdors de microcrèdits, per cobrir també les necessitats de finançament d'empreses socials.
Els serveis d'assistència tècnica es duran a terme per un consorci de proveïdors de serveis en nom de la Comissió Europea.
El soci principal del consorci és el Centre Europeu de Finances Socials de Munich Business School.
En virtut d'aquesta convocatòria, la Comissió Europea (Direcció General d'Ocupació, Afers Socials i Inclusió) busca expressions d'interès (EoI) per part dels intermediaris de finançament d'empreses socials que vulguin millorar els aspectes rellevants de les seves operacions, rendiment i governança amb l'objectiu de potenciar la seva capacitat institucional.
L'objectiu és seleccionar com a assistents tècnics d' EaSI les entitats beneficiaries que més necessitin d'aquest suport, garantint una representació geogràfica equilibrada
Les organitzacions seleccionades tindran dret a rebre serveis d'assistència tècnica gratuïta.
S'oferiran dues línies de serveis de suport:
Per ser elegibles, els sol·licitants han de ser:
Totes les expressions d'interès es processaran de manera cronològica, sent la data principal de recepció de la sol·licitud el criteri principal.
FRAME Tech és un taller organitzat per INA Expert de l'Institut National de l'Audiovisuel amb el suport d'Europa Creativa MEDIA.
A través d'un enfocament metodològic i tècnic, es proporciona una visió general de la funció o el paper d'un arxiu (centrat en la gestió d'actius físics, en la digitalització i en la preservació d'objectes digitals).
FRAME Tech es durà entre el 17 i 21 de juny a París.
Dia 1: Presentació dels projectes dels participants.
Nous reptes de gestió d'arxius audiovisuals.
Dia 2: Digitalització dels suports audiovisuals: metodologia i presentació dels tallers de digitalització.
Dia 3: Sistemes de gestió d'actius digitals.
Conservació preventiva de suports audiovisuals.
Dia 5: Cas d'estudi: innovació dels usos en preservació audiovisual.
CECIA (Composició Electroacústica en Col·laboració amb Agents Intel·ligents) és un projecte artístic innovador en el marc de la " Cross Genre Residencies " que integra l'agència creativa de 5 compositors i algoritmes d'aprenentatge automàtic per produir una composició coherent de música electroacústica.
El projecte CECIA (composició electroacústica col·laborativa amb agents intel·ligents) s'organitza en el marc del projecte "Interfícies" amb el suport del programa Europa Creativa de la Unió Europea.
El projecte té com a objectiu explorar la creació de música en col·laboració aprofitant la creativitat dels compositors electroacústics i els agents intel·ligents a través d'una plataforma de computació en núvol.
El procés de composició col·laboratiu es realitzarà en línia de manera iterativa, en la qual els compositors presentaran i avaluaran material sonor / idees / suggeriments.
Aquestes dades formaran els algoritmes d'aprenentatge automàtic, que generaran noves estructures sonores segons les preferències del grup.
S'espera que els compositors seleccionats treballin de manera remota a través de la plataforma de computació núvol.
La composició resultant es publicarà al ZKM | Centre d'Art i Mitjans de Comunicació Karlsruhe al desembre de 2019.
El procés de col·laboració es durà a terme en un període fixat de quatre mesos, començant l'1 d'agost de 2019 i finalitzant el 30 de novembre de 2019.
Tots els continguts creatius generats pels algoritmes i els compositors seleccionats hauran de tenir llicència de Creative Commons que permeti a ZKM i les interfícies publicar-les en qualsevol format físic o digital.
En aquesta formació, amb suport d'Europa Creativa MEDIA, es prepara la següent generació de guionistes-productors europeus de televisió per tal d'aportar un storytelling de primer nivell a la televisió actual.
Els dotze participants seleccionats a Serial Eyes aprendran a treballar com un grup i desenvoluparan un model europeu de showrunning.
A més, els assistents obtindran una sòlida comprensió de les estratègies dramatúrgiques i narratives utilitzades en les sèries d'èxit de ficció.
Els sol·licitants han de tenir almenys d'un a tres anys d'experiència professional com a guionistes i idealment han d'haver escrit com a mínim un episodi per a una sèrie drama o comèdia per a un canal de televisió en el seu propi país.
A més, han d'entrar al programa amb múltiples idees per a sèries originals de televisió que potser siguin desenvolupades de forma més àmplia al llarg del curs del programa.
L'organització especifica que es requereix un nivell alt d'anglès parlat i escrit.
L'inici del postgrau està previst setembre de 2019 i finalitzarà al maig de 2020.
L'ENCATC, la xarxa europea de gestió i política cultural, posa en marxa la convocatòria oberta del Premi de Recerca ENCATC 2019.
Aquest prestigiós reconeixement té com a objectiu estimular la investigació acadèmica en l'àmbit de la política cultural i la gestió cultural, posant l'accent en les seves possibles aplicacions.
El premi ENCATC també té l'ambició de contribuir al procés de creació d'una xarxa d'experts que siguin competents per dur a terme projectes de recerca innovadors en política i gestió cultural.
El premi ENCATC Research es va llançar el 2014 per recompensar la millor tesi doctoral presentada per un investigador emergent de qualsevol lloc d'Europa i de la resta del món.
El premi d'enguany, sobre polítiques i gestió cultural, es concedirà a una tesi doctoral publicada recentment que explori temes d'actualitat i que faci un pas en el disseny d'avaluació (descriptiu) innovador i orientat internacionalment.
Atorgat cada any, el premi consisteix en la traducció de la tesi doctoral guanyadora a l'anglès i la seva publicació a la sèrie de llibres ENCATC sobre gestió cultural i educació cultural, una sèrie de publicacions especialitzades en temes relacionats amb la gestió i la política cultural.
La difusió internacional de la sèrie de llibres ENCATC està assegurada per Peter Lang, un grup editorial internacional.
La tesi doctoral que es vulgui presentar a la convocatòria ha d'haver estat publicada recentment (fins a 4 anys després de la finalització de la tesi) i ha d'haver estat reconeguda cum laude, o qualificada amb un equivalent al sistema d'ensenyament superior de cada país.
Totes les tesis doctorals s'han de presentar en anglès, tot i que la versió original pot estar en un altre idioma.
El guanyador del 2019 es donarà a conèixer en la cerimònia de lliurament del premi ENCATC Research Award el 3 d'octubre, a Dijon, França.
Ara, en el seu sisè any, la cerimònia de lliurament dels Premis a la Recerca ENCATC es durà a terme durant el Congrés Anual de Gestió i Política Cultural ENCATC de 2019 sobre la "Diversitat i sostenibilitat en el treball.
Polítiques i pràctiques de cultura i educació ", del 2-5 d'octubre de 2019.
Sight-by-side és una inciativa de la Comissió Europea, que a través del Fons Fiduciari d'Emergència de la UE per Àfrica (EU Emergency Trust Fund for Africa), que busca dos fotògrafs joves que tinguin una perspectiva original, bones habilitats conceptuals i experiència per generar un retrat que reflecteixi les desigualtats a Uganda.
Els fotògrafs seleccionats tindran l'oportunitat de:
El fotògraf europeu seleccionat rebrà 3500 €, l'ugandès 2800 €.
El Fons Fiduciari d'Emergència de la UE per Àfrica té com objectiu promoure l'estabilitat i contribuir a una millor gestió de la migració, adreçant fenòmens com la desestabilització, refugiats, persones internament desplaçades, col·lectius vulnerables i víctimes del tràfic humà.
Les Jornades Europees de Patrimoni ( European Heritage Days, EHDs) són un dels esdeveniments culturals participatius més cèlebres que comparteixen els ciutadans europeus.
Amb més de 50.000 esdeveniments organitzats cada any a 50 estats europeus signants del Conveni Cultural Europeu i més de 30 milions de visitants, els EHDs, com a acció conjunta del Consell d'Europa i de la Comissió Europea, representen un exemple únic d'una iniciativa organitzada i compartida per milions de ciutadans europeus.
La convocatòria d'Històries del Patrimoni Europeu ( European Heritage Stories ) pretén identificar la dimensió europea dels llocs i el treball patrimonial realitzat per les comunitats europees.
Es refereix a les "històries" passades o existents que les comunitats els agradaria compartir i, potencialment, convertir en un projecte per contribuir a les seves comunitats.
Cal assenyalar que un dels objectius de la Convocatòria d'Històries Europees és potenciar les comunitats i proporcionar un espai obert on puguin i hagin de coexistir múltiples narratives.
Per tant, les Jornades europees del patrimoni conviden als narradors a exposar la seva pròpia visió de la dimensió europea i quins són els valors europeus referenciats en la seva regió i obra patrimonial.
Les tendències identificades en aquestes i futures convocatòries s'inclouran en la definició actualitzada de la dimensió europea.
La preselecció de les propostes del projecte es basarà en els criteris següents:
A més, es considerarà un avantatge afegit la perspectiva a llarg termini del projecte (sostenibilitat), la dimensió transfronterera del projecte, i la inclusió de grups vulnerables i minoritaris, joves i nens.
Cada comunitat pot enviar fins a tres històries per convocatòria i una proposta de projecte per poder optar al procediment de subvenció (amb un màxim de 10.000 €) relacionat amb una de les històries presentades.
La convocatòria també està oberta als guanyadors dels premis Patrimoni Cultural/Europa Nostra i als llocs considerats amb el Segell de Patrimoni Europeu.
La crida es va posar en marxa com a activitat de l' Any Europeu del Patrimoni Cultural 2018, amb el qual ara es pretén basar i donar suport al Marc Europeu d'Acció sobre Patrimoni Cultural, adoptat el desembre del 2018, per garantir-ne l'impacte a llarg termini.
El DARP ha fet efectiu efectiu el saldo pendent del 10% dels imports dels ajuts directes associats agrícoles a l'arròs, fruits de closca i garrofes, llegums de qualitat i tomàquet per a la indústria, per un import total de 444.564 euros a 7.387 beneficiaris.
Un cop el Fons Espanyol de Garantia Agrària (FEGA) ha establert els imports unitaris definitius per hectàrea per l'any 2018, es paga la resta dels imports pendents dels ajuts associats agrícoles esmentats, que suposen el 10% de l'import total d'aquests ajuts de l'any 2018.
L'import total pagat d'aquests ajuts corresponents a l'any 2018 suposen 3.298.139 euros a un total de 7.387 beneficiaris.
Els propers dies es farà també el pagament pendent del 10% dels imports dels ajuts als conreus proteics.
Aquests ajuts, que formen part del primer pilar de PAC, estan finançats al 100% pel Fons Europeu Agrícola de Garantia (FEAGA) i estan destinats a atendre sectors específics amb risc de disminució o abandonament de la producció.
El Departament d'Agricultura, Ramaderia, Pesca i Alimentació (DARP) continua efectuant els pagaments del Programa de Desenvolupament Rural de Catalunya PDR.cat2020 complint així amb els compromisos assumits amb els agricultors.
Així el DARP ha fet efectiu el pagament dels imports corresponents a la campanya 2018 dels ajuts a la gestió sostenible de zones humides (5.717.333,24€), a la millora dels hàbitats esteparis de Xarxa Natura 2000 (597.012,97 €), a la producció integrada (4.576.414,68 €) i a la gestió de la fertilització (226.477,07 €).
Ajut a la gestió sostenible de zones humides
L'objecte de l'ajut a la gestió sostenible de zones humides consisteix en establir un sistema de gestió de les zones humides amb un elevat grau de sostenibilitat preservant les mesures de protecció adequades dels hàbitats considerats d'interès comunitari i tot donant resposta a la demanda creixent de la població, de la millora ambiental en ecosistemes de closes i arrossars de les superfícies incloses en aquestes zones.
Ajut a la millora dels hàbitats esteparis de Xarxa Natura 2000
L'objecte de l'ajut a la millora dels hàbitats esteparis de Xarxa Natura 2000 és revaloritzar les àrees de cultius de secà dins de la ZEPA amb tècniques agronòmiques que afavoreixin l'hàbitat de l'avifauna i n'incrementin les poblacions.
Es plantegen dues actuacions principals segons la gestió que es faci:
L'objecte de l'ajut a la producció integrada és reduir la contaminació d'aigües i sols, fomentar la biodiversitat i millorar l'eficiència dels recursos naturals, donant suport a l'adopció de metodologies de producció vegetal que utilitzin al màxim els recursos i mecanismes de producció naturals per tal d'assegurar, a llarg termini, una agricultura sostenible i la protecció dels recursos naturals.
L'objecte de l'ajut a la gestió de la fertilització és millorar les pràctiques agràries que duen a terme a les explotacions agràries relatives a la fertilització de conreus.
Les millores d'aquestes pràctiques suposen sempre un grau de sostenibilitat superior als requisits mínims que marca la normativa.